diener
Store norske leksikon,Realfag,Kjemi,Organisk kjemi,Organiske forbindelser
Diener er i kjemien en gruppe umettede organiske forbindelser. Alle diener har to dobbeltbindinger, og molekylformelen er CnH2n−2 der n er et helt tall.
Dobbeltbindingene kan være kumulerte, konjugerte eller isolerte, alt etter hvordan de er plassert. Figur 1 viser disse typene dobbeltbindinger i den nevnte rekkefølgen.Diener som har konjugerte dobbeltbindinger er de viktigste, på grunn av sin spesielle reaktivitet. De har evnen til å polymerisere og inngår i mange viktige dienpolymerer. Dessuten deltar de i de såkalte diensynteser.Noen eksempler på diener er butadien, isopren (metylbutadien) og dimetylbutadien. Les mer i Store norske leksikon organisk kjemi